93/327/ETY: Komission päätös, tehty 13 päivänä toukokuuta 1993, edellytyksistä, joilla maantieteellisiä alueita öljyn, kaasun, hiilen tai muiden kiinteiden polttoaineiden etsimiseksi tai talteen ottamiseksi hyödyntämään ryhtyvien hankintayksiköiden on toimitettava komissiolle tiedot tekemistään hankintasopimuksista



Virallinen lehti nro L 129 , 27/05/1993 s. 0025 - 0026

Suomenk. erityispainos Alue 6 Nide 4 s. 0056

Ruotsink. erityispainos Alue 6 Nide 4 s. 0056



KOMISSION PÄÄTÖS, tehty 13 päivänä toukokuuta 1993, edellytyksistä, joilla maantieteellisiä alueita öljyn, kaasun, hiilen tai muiden kiinteiden polttoaineiden etsimiseksi tai talteen ottamiseksi hyödyntämään ryhtyvien hankintayksiköiden on toimitettava komissiolle tiedot tekemistään hankintasopimuksista (93/327/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon vesi- ja energiahuollon, liikenteen ja teletoiminnan alalla toimivien yksiköiden hankintamenettelystä 17 päivänä syyskuuta 1990 annetun neuvoston direktiivin 90/531/ETY (1) ja erityisesti sen 3 artiklan 2 kohdan b alakohdan ja 32 artiklan 4-7 kohdan, on kuullut julkisyhteisöjen sopimuksia käsittelevää neuvoa-antavaa komiteaa, sekä katsoo, että direktiivin 90/531/ETY 3 artiklan 2 kohdan b alakohdassa säädetään, että hankintayksiköiden, jotka ryhtyvät hyödyntämään maantieteellisiä alueita öljyn, kaasun, hiilen tai muiden kiinteiden polttoaineiden etsimiseksi tai talteen ottamiseksi, on toimitettava tiedot tekemistään hankintasopimuksista komission määrittelemin edellytyksin, tietojen on tehtävä komissiolle mahdolliseksi täyttää yhteisön säännösten soveltamisen valvontaa koskevat velvoitteensa sekä suorittaa tilastollisia tutkimuksia, on kuitenkin tarpeen rajoittaa tietojen toimittamisvelvollisuus koskemaan tehdyistä hankintasopimuksista vain arvoltaan riittävän suuria hankintasopimuksia, joiden vähimmäisarvoksi on vahvistettava yhdenmukaisesti viisi miljoonaa ecua, ja tätä vähimmäisarvoa pienempien mutta 400 000 ecua suurempien hankintasopimusten osalta riittävät määräajoin toimitettavat suppeammat tiedot, ON TEHNYT TÄMÄN PÄÄTÖKSEN: 1 artikla Jäsenvaltioiden on huolehdittava siitä, että direktiivin 90/531/ETY 3 artiklan 1 kohdassa tarkoitettua toimintaa harjoittavat yksiköt toimittavat komissiolle kaikista tekemistään hankintasopimuksista, joiden direktiivin 90/531/ETY 12 artiklan mukaisesti määritetty arvo on suurempi kuin viisi miljoonaa ecua, kaikki liitteessä eritellyt tiedot neljänkymmenenkahdeksan päivän kuluessa hankintasopimuksen tekemisen päivämäärästä. 2 artikla Arvoltaan 400 000 ja viiden miljoonan ecun välille sijoittuvien hankintasopimusten osalta tämän päätöksen 1 artiklassa tarkoitettujen hankintayksiköiden on 1) säilytettävä liitteen 1-9 kohdassa tarkoitetut tiedot kustakin tehdystä hankintasopimuksesta vähintään neljän vuoden ajan hankintasopimuksen tekemisen päivämäärästä; 2) toimitettava tiedot kustakin vuosineljänneksen aikana tehdystä hankintasopimuksesta komissiolle joko suoraan tämän pyynnöstä tai neljänkymmenenkahdeksan päivän kuluessa kunkin vuosineljänneksen päättymisestä. 3 artikla Tätä päätöstä sovelletaan 1 päivästä tammikuuta 1993 tehtäviin hankintasopimuksiin. 4 artikla Tämä päätös on osoitettu kaikille jäsenvaltioille. Tehty Brysselissä 13 päivänä toukokuuta 1993. Komission puolesta Raniero VANNI D'ARCHIRAFI Komission jäsen (1) EYVL N:o L 297, 29.10.1990, s. 1 LIITE Niin sanottuja soveltamisalan ulkopuolelle jätettyjä aloja koskeva direktiivin 90/531/ETY 3 artikla Kustakin tehdystä hankintasopimuksesta säilytettävät tai komissiolle toimitettavat tiedot - Tietoja ei ole tarkoitettu julkaistaviksi - 1. Hankintayksikön nimi ja osoite. 2. Sopimuslaji (tavaranhankinta tai rakennusurakka; tarvittaessa mainittava, onko kyseessä puitesopimus). 3. Selkeä tieto hankittavien tavaroiden, rakennusurakoiden tai palvelujen lajista (esimerkiksi CPA:n mukaan). 4. Tieto siitä, onko tarjouspyyntö julkaistu, ja missä lehdissä/lehdessä tai ammattijulkaisussa/ammattijulkaisuissa. Jollei julkaistu, mitä kilpailuttamistapoja on käytetty. 5. Saatujen tarjousten lukumäärä. 6. Päivä, jona sopimus on tehty. 7. Hyväksytyn toimittajan tai urakoitsijan nimi ja osoite. 8. Sopimuksen arvo. 9. Sopimuksen aiottu kesto. 10. Tieto siitä, onko annettu tai annetaanko mahdollisesti suurempi osa kuin 10 % sopimuksesta alihankinnaksi. 11. Tavaran tai palvelun alkuperämaa. 12. Pääasialliset sopimuksen tekemisen perusteet, joita on käytetty taloudellisesti edullisimman tarjouksen määrittämiseen. 13. Tieto siitä, onko sopimus tehty yksikön alkuperäisille eritelmille vaihtoehtoisen tarjouksen esittäneen tarjoajan kanssa.